Doložka vybraných vplyvov

	1. Základné údaje

	Názov materiálu

	Návrh zákona, ktorým sa mení a dopĺňa zákon č. 600/2003 Z. z o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony.

	Predkladateľ (a spolupredkladateľ)

	Ministerstvo práce, sociálnych vecí a rodiny Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	Jún 2026

	Predpokladaný termín predloženia na pripomienkové konanie
	Jún 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	

	

	2. Definovanie problému

	Uveďte základné problémy, ktoré sú dôvodom vypracovania predkladaného  materiálu (dôvody majú presne poukázať na problém, ktorý existuje a je nutné ho predloženým materiálom riešiť).

Návrhom zákona sa upravuje mechanizmus poskytovania prídavku na dieťa v prípade zanedbávania povinného predprimárneho vzdelávania, povinnej školskej dochádzky alebo iných závažných porušení povinností zo strany zákonného zástupcu alebo dieťaťa, ktorý ovplyvní aj ďalšie právne predpisy. 
Návrhom zákona sa zároveň predlžuje obdobie, počas ktorého je možné poskytovať prídavok na dieťa nezaopatrenému dieťaťu, a to do dovŕšenia 26 rokov veku dieťaťa. Doterajšia veková hranica na poskytovanie prídavku na dieťa je stanovená do dovŕšenia 25 rokov veku. Predĺžením vekovej hranice sa zároveň zabezpečuje zosúladenie vekovej hranice pre nárok na prídavok na dieťa s vekovou hranicou ustanovenou v zákone 
o sociálnom poistení pre nezaopatrené dieťa, ktoré sa sústavne pripravuje na povolanie.

Navrhovaná úprava zároveň reaguje na existenciu študijných programov s dlhšou štandardnou dĺžkou štúdia, pri ktorých môže príprava na budúce povolanie pokračovať aj po dovŕšení 25 rokov veku. Ide najmä o študijné programy s dlhšou štandardnou dĺžkou štúdia.

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Cieľom návrhu je úprava mechanizmu poskytovania prídavku na dieťa v prípadoch, keď dochádza k zanedbávaniu povinného predprimárneho vzdelávania, povinnej školskej dochádzky alebo iných závažných porušení povinností zo strany zákonného zástupcu alebo dieťaťa, ktorá ovplyvní aj ďalšie právne predpisy v oblasti štátnych sociálnych dávok – zákon č. 201/2008 Z. z. o náhradnom výživnom a o zmene a doplnení zákona č. 36/2005 Z. z. o rodine a o zmene a doplnení niektorých zákonov, zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov. Zároveň si to vyžaduje úpravu zákona č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov, v prípade nároku na príspevok na nezaopatrené dieťa, ktorý je podmienený aj plnením školských povinností zo strany zákonného zástupcu alebo dieťaťa, s cieľom zlepšiť školskú dochádzku aj v prípade detí v systéme pomoci v hmotnej núdzi. Navrhuje sa prijať aj legislatívna úprava zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov, ktorej cieľom je zvýšenie sumy dotácie na podporu výchovy k plneniu školských povinností dieťaťa, čím sa podporia podmienky pre riadne plnenie školských povinností detí z nízkopríjmových domácností. Súčasťou legislatívnych zmien tohto zákona bude aj úprava podmienok poskytovania dotácie na podporu rekondičných aktivít vyplývajúca z aplikačnej praxe. V oblasti posilnenia napĺňania účelu náhradnej starostlivosti o dieťa sa v zákone č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov posilňuje účelné využívanie príspevkov a v zákone č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov sa navrhuje posilnenie monitorovania situácie detí v náhradnom rodinnom prostredí, rozšírenie odborných opatrení na podporu náhradných rodičov a posilnenie kontroly plnenia povinností vo vzťahu k vzdelávaniu dieťaťa. V oblasti sociálnych vecí, rodiny a služieb zamestnanosti  sa v zákone č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov navrhuje doplniť úloha Ministerstva práce, sociálnych vecí a rodiny SR o realizované projekty a programy. Súčasne v rámci postavenia a pôsobnosti úradu práce, sociálnych vecí a rodiny sa navrhuje vymedziť sídla úradov a územné obvody úradov určených na výkon štátnej správy  v oblasti sociálnych vecí na plnenie úloh príslušnej inštitúcie podľa osobitného predpisu pri zabezpečovaní  plynulej koordinácie systémov sociálneho zabezpečenia v rámci štátov EÚ. V zmysle zákona č. 321/2025 Z. z. o školskej správe a o zmene a doplnení niektorých zákonov v spojitosti so zákonom Slovenskej národnej rady č. 372/1990 Zb. o priestupkoch v znení neskorších predpisov novela navrhuje ustanoviť dôvody, ktoré sú opodstatnenými skutočnosťami pre určenie osobitného príjemcu v prípadoch, ktoré sú kvalifikované ako priestupky a ku ktorým dochádza najmä v súvislosti s ohrozovaním výchovy a vzdelávania nezaopatreného dieťaťa, závažným narúšaním výchovno-vzdelávacieho procesu, nedostatočnou spoluprácou zákonného zástupcu so školou pri riešení rizikového správania nezaopatreného dieťaťa alebo hrubým znevažovaním, urážaním či ohrozovaním pedagogického zamestnanca. Zámerom navrhovanej novely je prepojiť časť štátnej sociálnej podpory s plnením školských povinností dieťaťa a posilniť kontrolné mechanizmy vo vzťahu k vzdelávaniu, pretože pravidelná účasť dieťaťa na vzdelávaní je v jeho najlepšom záujme a predstavuje základný predpoklad jeho priaznivého vývinu a budúceho spoločenského uplatnenia.
Cieľom navrhovanej novely zákona je zníženie finančnej záťaže, tak nízkopríjmových domácností s deťmi navštevujúcich posledný ročník materskej školy a základnú školu zvýšením  sumy dotácie na výchovu k plneniu povinnej školskej  dochádzky, ako aj všetkých  domácností s deťmi vo veku 3 a 4 rokov navštevujúcich materskú školu  paušálnym poskytovaním dotácie na výchovu k stravovacím návykom dieťaťa v nadväznosti na reformu povinnej predškolskej dochádzky.
Okrem uvedeného sa navrhovanou novelou rozširuje okruh žiadateľov o dotáciu na zabezpečenie výkonu osobitného príjemcu a upravuje sa výška dotácie podľa spôsobu poskytovania pomoci v hmotnej núdzi, štátnej sociálnej dávky alebo príspevku na pomoc pri odkázanosti na pomoc inej fyzickej osoby. To znamená, že dotáciu možno poskytnúť na každého člena domácnosti, ktorej sa poskytuje pomoc v hmotnej núdzi, alebo na poberateľa štátnej sociálnej dávky alebo poberateľa príspevku na pomoc pri odkázanosti na pomoc inej fyzickej osoby, najviac vo výške 5 eur mesačne, ak sa pomoc alebo dávka poskytuje výlučne vo vecnej forme, 3 eurá mesačne, ak sa viac ako polovica poskytuje vo vecnej forme, a 1 euro mesačne, ak sa najmenej polovica poskytuje v peňažnej forme. Cieľom je prispieť na výkon osobitného príjemcu a s tým súvisiace náklady osobitného príjemcu.
Cieľom navrhovanej právnej úpravy je zároveň predĺžiť obdobie poskytovania prídavku na dieťa pre nezaopatrené dieťa do dovŕšenia 26 rokov veku. Navrhovaná zmena sleduje zosúladenie vekovej hranice pre poskytovanie prídavku na dieťa s vekovou hranicou ustanovenou v zákone č. 461/2003 Z. z. o sociálnom poistení v znení neskorších predpisov pre nezaopatrené dieťa, ktoré sa sústavne pripravuje na povolanie. Predĺženie vekovej hranice zároveň zohľadňuje existenciu študijných programov s dlhšou štandardnou dĺžkou štúdia, pri ktorých sústavná príprava na povolanie môže presahovať vek 25 rokov, najmä v prípade šesťročných študijných programov. Navrhovaná úprava tak zabezpečí kontinuitu poskytovania prídavku na dieťa počas sústavnej prípravy nezaopatreného dieťaťa na budúce povolanie aj po dovŕšení 25 rokov veku a zohľadní reálnu dĺžku štúdia v študijných programoch s dlhšou štandardnou dĺžkou.



	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

Rodiny s deťmi, ktoré sú poberateľmi prídavku na dieťa, príplatku k prídavku na dieťa, rodičovského príspevku, náhradného výživného, príspevkov na podporu náhradnej starostlivosti o dieťa, príjemcovia pomoci v hmotnej núdzi. 
MŠVVM SR, 
Úrady práce, sociálnych vecí a rodiny

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.
V prípade neprijatia navrhovanej právnej úpravy by neprišlo k posilneniu zodpovednosti zákonných zástupcov za riadne plnenie povinností vo vzťahu k výchove a vzdelávaniu detí ani k efektívnejšej ochrane najlepšieho záujmu dieťaťa. Zároveň by pretrvávali identifikované nedostatky v účinnosti existujúcich nástrojov na dosiahnutie nápravy a vo vzájomnej previazanosti jednotlivých systémov štátnej sociálnej podpory.
V prípade neprijatia návrhov na predĺženie obdobia poskytovania prídavku na dieťa do dovŕšenia 26 rokov veku dieťaťa by zostal zachovaný súčasný právny stav, v dôsledku čoho by rodinám s nezaopatrenými deťmi, ktoré pokračujú v sústavnej príprave na povolanie aj po dosiahnutí súčasnej vekovej hranice, nebola zabezpečená predmetná podpora až do dovŕšenia 26 rokov veku dieťaťa. Rodiny by tak v tomto období museli vo väčšej miere zabezpečovať náklady súvisiace so vzdelávaním a životnými potrebami mladých ľudí z vlastných zdrojov. Zároveň by nedošlo k posilneniu finančnej podpory rodín počas obdobia sústavnej prípravy dieťaťa na povolanie a k vytvoreniu podmienok na jej kontinuálne poskytovanie až do dovŕšenia 26 rokov veku dieťaťa.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	

	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.

Jednotlivé opatrenia tohto návrhu budú na pravidelnej báze prehodnocované úradmi práce, sociálnych vecí a rodiny. Následne po 2 rokoch od účinnosti zákona dôjde k zanalyzovaniu, či jednotlivé ustanovenia splnili svoj účel.

	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☐	Žiadne
	☒	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☒	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☐	Žiadne
	☒	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☒	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☐	Nie

	Sociálne vplyvy
	☒	Pozitívne
	☐	Žiadne
	☒	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☒	Pozitívne
	☐	Žiadne
	☐	Negatívne

	    vplyvy na procesy služieb vo verejnej správe
	☒	Pozitívne
	☐	Žiadne
	☒	Negatívne


	Vplyvy na manželstvo, rodičovstvo a rodinu
	☒	Pozitívne
	☐	Žiadne
	☐	Negatívne



	10. Poznámky

	Novela zákona upravuje poskytovanie prídavku na dieťa a príplatku k prídavku na dieťa v prípadoch, keď zákonný zástupca alebo dieťa neplnia povinnosti súvisiace so školskou dochádzkou alebo sa dopúšťajú iných závažných porušení povinností. Zmeny sa dotknú aj viacerých právnych predpisov v oblasti štátnych sociálnych dávok, pomoci v hmotnej núdzi, dotácií a sociálnoprávnej ochrany detí.
Navrhuje sa najmä úprava podmienok určovania osobitného príjemcu dávok, posilnenie väzby niektorých dávok na plnenie školských povinností dieťaťa, zvýšenie dotácie na podporu výchovy k plneniu školských povinností a úprava podmienok poskytovania dotácií na rekondičné aktivity. Zároveň sa posilňuje monitorovanie situácie detí v náhradnej starostlivosti, podpory náhradných rodičov a kontrola plnenia povinností vo vzťahu k vzdelávaniu dieťaťa.
Novela tiež upravuje niektoré úlohy Ministerstva práce, sociálnych vecí a rodiny SR a úradov práce, sociálnych vecí a rodiny v oblasti koordinácie systémov sociálneho zabezpečenia v rámci EÚ. 
Zároveň sa navrhuje predĺženie obdobia poskytovania prídavku na dieťa do dovŕšenia 26 rokov veku dieťaťa, ak sú splnené zákonom ustanovené podmienky, najmä podmienka sústavnej prípravy na povolanie. Cieľom navrhovanej úpravy je zabezpečiť kontinuálnu finančnú podporu rodín aj v období, keď dieťa pokračuje v príprave na budúce povolanie, a zmierniť finančnú záťaž domácností spojenú so zabezpečovaním potrieb dieťaťa počas tohto obdobia.
Po konzultácii s gestorom a na základe výstupov, sú dopady súvisiace s úpravou informačných systémov marginálne, preto nebolo potrebné vypracovať analýzu vplyvov.

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

PhDr. Andrea Kovalčíková, PhD.,  andrea.kovalcikova@employment.gov.sk :02/2046 1039


	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 

MPSVR SR RSD MIS

	13. Stanovisko Komisie na posudzovanie vybraných vplyvov z PPK č. 097/2026 
(v prípade, ak sa uskutočnilo v zmysle bodu 8.1 Jednotnej metodiky)

	
	☒  Súhlasné 
	☐  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:
Komisia navrhuje predkladateľovi vyznačiť pozitívny vplyv na služby verejnej správy pre občana a pozitívno-negatívny vplyv na procesy služieb vo verejnej správe v doložke vybraných vplyvov a doplniť príslušnú analýzu pred procesom MPK. 
 
Pripomienka bola akceptovaná. Na základe odporúčania Komisie na posudzovanie vybraných vplyvov bol v doložke vybraných vplyvov vyznačený pozitívny vplyv na služby verejnej správy pre občana a pozitívno-negatívny vplyv na procesy služieb vo verejnej správe. Súčasne bola dopracovaná Analýza vplyvov na služby verejnej správy pre občana, ktorá zohľadňuje navrhované zmeny v poskytovaní služieb a v procesoch verejnej správy.



	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

